jkorsvik/nowiki_second_scrape_merged huggingface dataset:
Hurlyburly

Hurlyburly er et amerikansk skuespill fra 1984, regissert av David Rabe. Tittel på teaterstykket henviser til en dialog fra William Shakespeares Macbeth. Teaterstykket handler om narkotikaavhengige Hollywood-skuespillere på 80-tallet som engasjerer seg i endeløse diskusjoner med kvinnehat. Broadway-stykket ble opprinnelig regissert av Mike Nichols, og hadde William Hurt, Christopher Walken, Harvey Keitel, Jerry Stiller, Judith Ivey, Sigourney Weaver og Cynthia Nixon i hovedrollene. Hurlyburly ble nominert til en Tony Award for beste teaterstykke i 1985.
I 2005 ble stykket satt opp på nytt på off-Broadway med Ethan Hawke, Josh Hamilton, Bobby Cannavale, Parker Posey, Wallace Shawn, Halley Wegryn Gross og Catherine Kellner i rollene. I 1998 ble skuespillet filmatisert av Anthony Drazan, som gjorde noen endringer på handlingen. Sean Penn, Kevin Spacey, Chazz Palminteri, Robin Wright Penn, Garry Shandling, Anna Paquin og Meg Ryan hadde roller i filmversjonen.


== Referanser ==


== Eksterne lenker ==
(en) Hurlyburly på Internet Broadway Database
Öringe

Öringe er et småsted i Veinge sogn i Laholm kommune, Hallands län. 


== Referanser ==
Kornhult

Kornhult er et sted øst for Hishult i Hishult sogn i Laholm kommune, Hallands län. Stedet hadde 46 innbyggere i 2003, noe som er en nedgang på 36,1 % siden 1990 da stedet hadde 72 innbyggere. Stedet var fram til 1995 klassifisert som et småsted.


== Historie ==
I gamle dager var stedet kjent for sin produksjon av korger, stiger, hagemøbler og mange aktive kverner/sager. Idag finnes det fortsatt mange bedrifter som handler/produserer kvalitetshagemøbler. 


== Referanser ==


== Eksterne lenker ==
https://web.archive.org/web/20181115144643/http://kornhult.com/ (hjemmeside om Kornhult/Hishult FF og mye annet)
Spanias Grand Prix 2015

Spanias Grand Prix 2015 (offisielt navn: Formula 1 Gran Premio de España Pirelli 2015) var et Formel 1-løp som ble arrangert 10. mai 2015 på Circuit de Catalunya i Montmeló, Spania. Det var den femte runden i Formel 1-sesongen 2015, det 57. Spanias Grand Prix og den 25. gangen løpet ble holdt på Circuit de Catalunya. Løpet ble vunnet av Mercedes-føreren Nico Rosberg, som tok sin første seier for året. På andreplass kom hans teamkollega Lewis Hamilton, med Ferraris Sebastian Vettel på tredje.


== Klassifisering ==


=== Kvalifisering ===


=== Løpet ===


== Stillingen i mesterskapene etter løpet ==


== Referanser ==


== Eksterne lenker ==
(en) 2015 Spanish Grand Prix – kategori av bilder, video eller lyd på Commons
Mästocka

Mästocka er et sted i Veinge sogn i Laholm kommunes skogsbygd i Hallands län. Stedet var fram til 2000 klassifisert som et småsted.
På stedet finnes en bygdegård og en kirke, Mästocka kapell. Gjennom stedet går vandringsleden, Hallandsleden, som nordover passerer gjennom Mästocka ljunghed. I tilslutning til lyngheien ligger badesjøen Björsjön. I nærheten ligger også det militære øvingsområdet, Mästocka skytefelt.


== Referanser ==
Arne Höglund

Matts Arne Höglund (født 18. juni 1931 i Degerfors, Västerbotten, død 2. februar 2016 i Lycksele kommune i Västerbotten) var en svensk pastor og låtskriver. Han er far til musikerne og sangerne Jan, Charlotte og Per Höglund.
Höglund var i nærmere 30 år riksevangelist i Svenska Missionsförbundet. Han har også vært pastor for menigheter i Hållnäs, Åmsele og Lycksele i tillegg til at han har vært turistpastor på Kanariøyene.Höglund har nærmere hundre sanger representert i ulike musikkproduksjoner. Han har hatt med to av sine sanger i den svenske Melodifestivalen. En av hans sanger er også med i Norsk salmebok 2013.


== Komposisjoner i utvalg ==
Annie, bidrag til Melodifestivalen 1991. Ble sunget av Laila Dahl og kom på fjerdeplass.
Förlåt, publisert i Countryton & Gospelsång (Bornelings 2011), av Roberth Johansson
Endast kärleken segrar, innspilt av Charlotte Höglund.
Hemlighet, innspilt av Charlotte Höglund på platen Förändringen (1989).
Kärlekens vind, bidrag til Melodifestivalen 1994. Ble sunget av Jan Höglund og kom på sjetteplass.


== Referanser ==


== Eksterne lenker ==
Höglund på Discogs
Anne-Ruth Jangaard

Anne-Ruth Jangaard (født 1958) er en norsk forfatter av fagbøker, noveller og undervisningsopplegg for barn, bosatt i Inderøy. Hun er representert med en salme i Norsk salmebok 2013.
Jangaard har arbeidet som lektor i videregående skole, i kursenheten i Kystverket og siden 2014 i it-avdelingen i Helse Midt-Norge. Hun har skrevet en rekke lærebøker i RLE-faget. I tillegg har hun gitt ut novellesamlinga Suite til livet i 2004,, oversatt bøker, og skrevet sangtekster og dramaopplegg.


== Referanser ==
Broadwell

Broadwell (tidligere kjent som Rockwell) er Intels kodenavn for dens prosessorarkitektur med 14 nm transistorer lagd etter Haswell. I motsetning til Intels tidligere prosessorutviklingskritt, kommer ikke Broadwell til å fullstendig erstatte den tidligere mikroarkitekturen, Haswell, siden det ikke kommer til å være noen rimelige skrivebordsprossesorer med Broadwell-arkitekturen.Broadwell sine H og C prosessorer kommer til å bli brukt med Intels 9 serie brikkesett (Z97, H97 og HM97), og kommer også til å være kompatibel med noen tidligere Intel 8 serie brikkesett.


== Nye funksjoner ==
Broadwell prosessorer kommer til å ha integrerte grafikkprosessorer med støtte for Direct3D 11.2, OpenGL 4.3 og OpenCL 2.0. De støtter også Intel Quick Sync Videos VP8-dekoder og enkoder.


=== Nye instruksjonssett ===
Intel ADX, for forbedret ytelse ved bruk av tilfeldige tall
RESEED, for å generere tilfeldige 16, 32 og 64-bit tall
PREFETCH-intruksjonen


== Historie ==
10. september 2013 viste Intel fram den nye Broadwell-prosessoren på en demonstrasjon på IDF. Intels administrerende direktør Brian Krzanich sa at prosessoren kom til å bruke så lite som 30 prosent mindre strøm som de tidligere Haswell-prosessorene. Krzanich sa også at Broadwell-prosessorer kom til å være på salg ved slutten av 2013; men har så langt blitt forsinket, på grunn av lavt utbytte fra måten Intel lager prosessorer med 14 nm store transistorer.Mobile Broadwell-prosessorer er forventet rundt den fjerde halvdel av 2014, og firekjernesprosessorer med høy ytelse er forventet i 2015. De mobile prosessorene kommer til å få fordel av mindre strømforbruk.18. juni 2014 sa Intel til CNET at noen spesialisere Broadwell-baserte produkter kom til å være tilgjengelig i den fjerde halvdel av 2014, mens «større tilgjengelighet» kommer til å skje i 2015.Siden juli 2014, er visse Broadwell-prosessorer tilgjengelig for visse maskinvarepartnere i små mengder.11. august 2014 viste Intel frem formelt sin 14 nm produksjonsprosess for Broadwell. Denne viste at Broadwell ville ha flere mibile prosessorer under Core M navnet, og at disse skulle ble sluppet ut sent i 2014 og skrivebordsprosessorer senere.


=== Lanseringer ===
5. september 2014 lanserte Intel sine tre første Broadwellbaserte prosessorer. Alle prosessorene tilhører M-klassen med prosessorer, som er mobile prosessorer, designet for bruk i laptoper, nettbrett og lignende produkter.9. oktober 2014 ble Core M 5Y70-prosessoren lansert for bruk i en av Lenovos laptoper.31. oktober 2014 ble fire til Broadwell prosessorer lansert, disse tilhører også M-klassen med prosessorer, som øker antallet lanserte Broadwell-prosessorer til syv.5. januar 2015 ble 17 Broadwell-prosessorer for Celeron, Pentium, Core i3, Core i5, Core i7-seriene.


== Liste over Broadwell-prosessorer ==


=== Skrivebordsprosessorer ===


=== Innebygde prosessorer ===


=== Mobile prosessorer ===


=== Serverprosessorer ===


== Referanser ==
OS/360

OS/360, offisielt kalt IBM System/360 Operating System, var et batchprosesserende 32-biter operativsystem som ble utviklet av IBM for deres stormaskin IBM System/360. Første versjon ble annonsert i april 1964, og lansert i november 1965. 
OS/360 var påvirket av IBM 7090/94 IBSYS og Input/Output Control System for stormaskinen IBM 7090/7094. Det var et av de første operativsystemene som benyttet sekundært minne i form av direct access storage devices som en innebygd del av deres kjøring.
OS/360 utvikles ikke lengre; siste versjon var 21.8. Det var forgjengeren til flere andre operativsystemer, deriblant 32-biter systemet MVS med sin virtuelle lagring, 32-biter systemet OS/390 og 64-biter systemet z/OS. Det sistnevnte er fortsatt i bruk.


== Referanser ==
MVS

Multiple Virtual Storage (MVS) er et tidligere proprietært og monolittisk 32-biter operativsystem for IBM stormaskiner som ble utviklet av IBM. Operativsystemet ble kunngjort av IBM i august 1972 og ble lansert i 1973. MVS var et av de mest brukte operativsystemene på 32-biter CISC-maskinene IBM System/370 og IBM ESA/390. MVS var etterfølgeren til OS/360. Kundestøtten for MVS opphørte den 31. mars 2001.MVS utviklet seg og kom etterhvert i flere nye varianter med ulike navn. Det ble til slutt erstattet av 32-biter operativsystemet OS/390 (1995), som igjen ble etterfulgt av 64-biter operativsystemet z/OS (2000).


== Versjoner ==
IBM oppgir følgende data om versjonshistorikken til MVS:


=== Operating System/Virtual Storage ===


=== MVS/System Extensions ===


=== MVS/System Product ===


==== MVS/ESA SP ====


== Referanser ==
OS/390

OS/390 er et proprietært og monolittisk 32-biter operativsystem for IBM stormaskiner som ble utviklet av IBM. Operativsystemet ble benyttet på 32-biter CISC stormaskinen IBM ESA/390. OS/390 ble kunngjort av IBM den 20. februar 1996 og ble formelt lansert den 29. mars 1996. Siste versjon var 2.10 (V2R10), og ble lansert den 29. september 2000. Kundestøtten for OS/390 opphørte den 30. september 2004.OS/390 var ikke en avart av UNIX og det var heller ikke et Unix-lignende operativsystem liksom Linux, FreeBSD og flere. På samme måte som UNIX og Unix-lignende operativsystemer var S/390 et tidsdelt operativsystem; i UNIX har tidsdeling vært innbakt fra starten, mens OS/390 tilhørte en familie operativsystemer hvor dette opprinnelig ble tilbudt som en opsjon (Time Sharing Option). Operativsystemkjernen var monolittisk liksom i tradisjonell UNIX. Filsystemene til OS/390 – Hierarchical File System (HFS) som ble innført for MVS i 1993, såvel som zFS som ble introdusert for OS/390 i 1995, har også en hierarkisk UNIX/Linux-lignende stil. Begge filsystemene brukes fortsatt og er POSIX-kompatible.
Operativsystemer for IBM stormaskiner ble innledet med OS/360 (1965), og ble etterfulgt av MVS (1974). Disse tidligere operativsystemene ble brukt på 32-biter stormaskinene IBM System/360 og IBM System/370. OS/390 var kompatibel med programvare for OS/360, MVS og OS/390, og kombinerte en rekke tidligere separate og valgfrie programvareprodukter. OS/390 hadde bevart mye av funksjonaliteten som oppstod fra 1965 og fremover, og tilbød attributtene til et moderne operativsystem. OS/390 kan også forklares som navn på en rekke utvidelser av MVS. Disse utvidelsene var nødvendig for å kunne tilby et moderne funksjonabelt operativsystem.
Rundt millenniumskiftet ble OS/390 utvidet til å inkludere støtte nye 64-biter mikroprosessorer basert på den datamaskinarkitekturen z/Architecture. Resultatet ble et nytt 64-biter operativsystem, som ble kunngjort 3. oktober 2000 under navnet z/OS.


== Versjonshistorikk ==
IBM oppgir følgende data om versjonshistorikken til OS/390:


== Referanser ==
Formlikhet

To geometriske objekter kalles formlike hvis begge har samme form, eller ett av dem har samme form som speilbildet av det andre. Mer nøyaktig, det ene kan oppnås fra det andre ved uniform skalering (forstørrelse eller forminskelse), muligens i tillegg til translasjon, rotasjon og speilvending. Dette betyr at hvert av objektene kan bli skalert, omposisjonert og speilvendt så det faller nøyaktig sammen med det andre objektet.
Z/OS

z/OS («zero downtime Operating System») er et proprietært 64-biter operativsystem som blir utviklet av IBM. z/OS er ikke portabelt, men er spesialsydd og optimalisert for datamaskinarkitekturen IBM z/Architecture. Dette er en 64-biter CISC-arkitektur som brukes i IBM stormaskiner. Arkitekturen kjennetegnes ved høy tilgjengelighet – av IBM betegnet som «zero downtime» (null tid nede), noe som vitner om stabilitet og pålitelighet. z/OS har en monolittisk operativsystemkjerne liksom i de fleste tradisjonelle operativsystemer.
z/OS er et tidsdelt operativsystem, men er ikke en avart av UNIX og er heller ikke et Unix-lignende operativsystem liksom Linux, FreeBSD og flere. I UNIX har tidsdeling vært innbakt fra starten, mens z/OS tilhører en familie operativsystemer hvor dette opprinnelig ble tilbudt som en opsjon (Time Sharing Option). Siden 1986 har IBM også brukt UNIX-avarten AIX på sine stormaskiner; men dette er et annet operativsystem enn z/OS og dets forgjengere.Et kompatibiltetslag for UNIX (UNIX System Services), gjør det likevel mulig for z/OS å kjøre UNIX-applikasjoner som følger Single UNIX Specification. Dette kompatibilitetslaget tilbyr også et programmeringsgrensesnitt (API) for samme spesifikasjon. Open Group har sertifisert z/OS som et UNIX-kompatibelt operativsystem som følger standarden XPG4 UNIX 95 (men ikke forgjengeren UNIX 93, og heller ikke etterfølgerne UNIX 98, UNIX 03 og UNIX V7). UNIX-kompatibiliteten gjør at z/OS kan kjøre en lang rekke programvare, både kommersiell og med fri og åpen kildekode. Filsystemene til z/OS – Hierarchical File System (HFS) som ble innført for MVS i 1993, såvel som zFS som ble introdusert for OS/390 i 1995, har en hierarkisk UNIX/Linux-lignende stil. Begge filsystemene er POSIX-kompatible.
Operativsystemer for IBM stormaskiner ble innledet med OS/360 (1965), og ble etterfulgt av MVS (1974) og OS/390 (1995). Disse ble brukt på 32-biter stormaskinene IBM System/360, IBM System/370 og IBM ESA/390. z/OS er laget for en 64-biter arkitektur, men er kompatibel med programvare for OS/360, MVS og OS/390. Liksom OS/390, kombinerer z/OS en rekke tidligere separate programvareprodukter, og noen av dem er fortsatt valgfrie. z/OS har bevart mye av funksjonaliteten fra 1965 og fremover, og tilbyr i dag attributtene til et moderne operativsystem.
z/OS ble kunngjort av IBM den 3. oktober 2000, og ble formelt lansert den 30. mars 2001. Siste versjon er 2.5 (V2R5), og ble lansert den 27. juni 2021.


== Versjonshistorikk ==
IBM oppgir følgende versjonshistorikk til z/OS:


== Noter ==


== Referanser ==


== Eksterne lenker ==
Offisiell hjemmeside
IBM: Shop zSeries (ShopZ)
IBM: z/OS Internet Library
IBM Systems Mainframe Magazine
Christian Blum

Christian Blum (født 10. mars 1987 i Neubrandenburg) er en tysk sprinter. Han konkurrerer hovedsakelig på 60 og 100 meter, og fikk sølv på 60 meter ved EM i friidrett innendørs 2015. Han har vunnet 60 meter innendørs ved 5 tyske mesterskap. Han representerer klubben TV Wattenscheid 01.


== Resultater som junior ==
Blum deltok ved junior-EM i friidrett 2005, der han deltok på det tyske laget som vant 4 x 100 meter stafett. Individuelt kom han på 16.-plass på 100 meter, etter å ha blitt slått ut i semifinalen. Ved junior-VM i friidrett 2006 i Beijing kom han på 11.-plass på 100 meter, der han igjen ble slått ut i semifinalen. På 4 x 100 meter stafett fullførte ikke det tyske laget.
Han kom på 7.-plass på 100 meter ved U23-EM i friidrett 2007. Her deltok han også på 200 meter og 4 x 100 meter, men brøt på begge disse øvelsene. Ved U23-EM i friidrett 2009 kom det tyske laget på 7.-plass på 4 x 100 meter.


== Resultater som senior ==
I 2007 deltok han på sitt første store, internasjonale mesterskap, da han deltok ved EM i friidrett innendørs 2007. Her løp han på 6,66, men ble slått ut i semifinalen.
Ved Lag-EM i friidrett 2010 (Super League) i juni kom det tyske laget på 3.-plass på 4 x 100 meter, dette ga 10 poeng i lagkonkurransen, der Tyskland også endte på 3.-plass sammenlagt. Han deltok på 100 meter ved EM i friidrett 2010 i Barcelona, men ble slått ut i semifinalen, og kom på 24.-plass. Han endte sist i sin semifinale med tiden 10,69.
Han kom på 27.-plass på 60 meter ved EM i friidrett innendørs 2011, og 16.-plass ved VM i friidrett innendørs 2012. I begge disse mesterskapene ble han slått ut i semifinalen.
Ved Lag-EM i friidrett 2014 i Braunschweig kom Tyskland på 2.-plass på 4 x 100 meter, der Blum løp sammen med Sven Knipphals, Alexander Kosenkow og Julian Reus. Tyskland vant sammenlagt ved dette mesterskapet.
Blum fikk sitt gjennombrudd som senior ved EM i friidrett innendørs 2015 i Praha. Han kvalifiserte seg til finalen, der han løp på 6,58 og fikk sølv. Britiske Richard Kilty vant finalen, med tiden 6,51. Han ble også tysk mester innendørs på 60 meter i 2015, der han tangerte sin personlige rekord på 6,56 sekunder.


== Referanser ==


== Eksterne lenker ==
(en) Christian Blum – World Athletics 
(en) Christian Blum – Diamond League 
(en) Profil hos European Athletics
(en) Profil på All-Athletics.com Arkivert 12. november 2014 hos Wayback Machine.
(de) Profil hos det tyske friidrettsforbundet
Supporterklubben 3050

Supporterklubben 3050 er en uavhengig supporterklubb tilknyttet fotballaget Mjøndalen IF. Klubben ble stiftet i 2007, etter at Mjøndalen rykket opp til 2.divisjon. Da ble det behov for å organisere den faste kjernen av supportere som hadde fulgt laget siden de spilte i 3.divisjon. Det var mye diskusjon rundt hva klubben skulle hete. Til slutt falt valget på 3050, etter at forslaget ble nevnt under ett kickoff-arrangement. 3050 var opprinnelig et skjellsord/kallenavn på Mjøndalen fra erkerivalen Strømsgodset, etter postnummeret til Mjøndalen. Mjøndalen-supporterne ønsket å snu 3050 til noe positivt og kalte supporterklubben det. 
Supporterklubben har også en avdeling på Sunnmøre. 
3050 har fast plass på consto arena


== Eksterne lenker ==
Hjemmeside
Pontus (navn)

Pontus er et svensk mannsnavn.


== Etymologi ==
Pontus er en skandinavisk form av Pontius, som har flere opprinnelser. Det er:

dannet av greske póntos (gresk: ποντος), «hav».
en kortform av Pontianus, et romersk navn som betyr «fra Pontia»  (i dag Ponzia).
dannet av et oskisk ord som betyr «femte».


== Utbredelse ==
Pontus er kjent brukt i Sverige fra 1616.
I Sverige har Pontus vært et populært navn fra 1990-årene.

Pontius og varianten Pontianus har navnedag i flere land:

Pontus er i dag et vanlig navn i Sverige, men er lite brukt i andre land.
Tabellen nedenfor gir en detaljert oversikt over populariteten til mannsnavnet Pontus og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Pontius Pilatus (død ca 37), romersk guvernør i Palestina, kjent fra Bibelen hvor han befalte Jesu Kristi korsfestelse.
Pontus De la Gardie (1520–1585), fransk offiser i engelsk, dansk og svensk tjeneste
Pontus Wikner (1837–1888), svensk-norsk filosof
Pontus Hanson (1894–1962), svensk svømmer og vannpolospiller
Pontus Hultén (1924–2006), svensk kurator og museumsdirektør
Pontus Gustafsson (født 1955), svensk skuespiller
Pontus Kyander (født 1959), finsk-norsk kunsthistoriker og kurator
Pontus Alv (født 1980), svensk skateboarder
Pontus Segerström (1981–2014), svensk fotballspiller
Pontus Tidemand (født 1990), svensk motorsportsutøver
Pontus Engblom (født 1991), svensk fotballspiller


== Referanser ==


== Eksterne lenker ==
(en) Behind the Name: Pontus
(en) Think Baby Names: Pontus
Brønnhode

Brønnhode er et koblingspunkt for casingrør og produksjonsrør med stenge- og kontrollventiler for å styre olje- eller gasstrømmen ut av en olje- eller gassbrønn. Man tar av vekten på casingrør når man henger det av på brønnhode. Pakningen eller tetningen (seal assembly) mellom foringsrørshengerne utgjør en sekundær forsegling mellom casingen. Det primære er sementen. Brønnhode fungerer også som et forankringspunkt for utblåsingssikringen (BOP) og besørger tetning mellom BOP og casing under boring. Når brønnhodet er lett tilgjengelig som på en fast installasjon er mye av styringen manuell, mens når den er på en havbunn må ha komplekst utstyr for fjernstyring. 
Det er ofte montert på en rekke ventiler og måle– og reguleringsorganer på et brønnhode, slik at man kan kontrollere ​olje- og gasstrøm. I brønnhodet sitter en strupeventil og en hovedventil som gjør det mulig å stenge av en brønn eller kontrollere produksjonsmengden. Hovedventilen sitter i den vertikale delen av brønnhodet. Den automatiske hovedventilen holdes åpen av et hydraulisk trykk. Den støttes opp av den manuelle hovedventilen og er den første avstengningsventilen i brønnhodet. Strupeventilen er konstruert til å tåle et betydelig trykkfall og brukes til å regulere strøm og trykk av olje og gass. Strupeventilen regulerer strømmen i fra de enkelte brønnene slik at trykk og produksjonsrate er tilnærmet lik i alle brønner.


== Eksterne lenker ==
(en) Wellheads – kategori av bilder, video eller lyd på Commons
Fortegnsregelen

Fortegnsregelen brukes til å finne fortegnet til svaret på et regnestykke når regnestykket består av multiplikasjoner og divisjoner med forekomster av negative tall.
Man teller hvor mange negative tall som forekommer blant faktorene, dividendene og divisorene, og hvis antallet negative tall er et partall, blir svaret positivt. Hvis antallet negative tall er et oddetall, blir svaret negativt. Hvis en eller flere av faktorene og dividendene er null, blir imidlertid svaret null uavhengig av antall negative tall.
Turkvizyon-2013 Astana–Eskişehir

Turkvizyon-2013 Astana–Eskişehir, eller bare Turkvizyon-2013, var den første utgaven av den kasakhiske sang- og musikkonkurransen Turkvizyon. Konkurransen ble arrangert og kringkastet av Astana TV, i samarbeid med TMB TV, med det mål å velge landets deltaker til Tyrkvisjonens sangkonkurranse 2013 i Eskişehir.


== Bakgrunn ==
Konkurransen ble arrangert med en kvalifiseringsrunde som ble avhold fra 17. til 27. oktober. Fra kvalifiseringsrunden ble 34 deltakere valgt ut til å fremføre et bidrag foran elleve jurymedlemmer 29. oktober. Juryen valgte ut tolv bidrag som skulle konkurrere i finalen. Det ble senere avgjort at det i tillegg skulle sendes fire andre bidrag til finalen som hadde et vinnerpotensiale.Finalen ble avholdt 24. oktober i Kasakhstans sentrale konserthall i Astana. Konkurransen ble avgjort ved en kombinasjon av jury- og SMS-stemmer. Guttegruppa Rin'go vant konkurransen, og representerte landet i den internasjonale finalen hvor de kom på en niendeplass.


== Finaledeltakere og -resultater ==
MERKNAD: Ikke alle sangtitlene er kjent. Resultatene fra jurystemmene er heller ikke foreløpig kjent.


== Se også ==
Kasakhstan i Tyrkvisjonens sangkonkurranse


== Referanser ==


== Eksterne lenker ==
Offisielt nettsted  (kk)(ru)
Riksdagsvalget i Finland 2015

Riksdagsvalget i Finland 2015 ble avholdt over hele Finland den 19. april 2015, og valgte 200 representanter til Riksdagen for perioden 2015–2019. Representantene ble valgt ved forholdstallsvalg i 13 valgkretser. Til forskjell fra tidligere valg måtte partiene over en nasjonal sperregrense på 3 % av stemmene for å bli representert, men hadde anledning til å inngå i listeforbund i den enkelte valgkrets. Velgerne hadde mulighet til å forhåndsstemme mellom 8. og 14. april. Det var en samlet valgdeltagelse på 70,1 %.


== Valgresultat ==
Sluttresultat fra den finske valgmyndigheten:
Merknader
a.^  Ålands ene mandat gikk til listeforbundet mellom de ålandske partiene.


== Referanser ==